open-index/open-wikipedia-markdown huggingface dataset:
Wu Yi

**Wu Yi** (kinesisk: 吴仪 eller 吳儀, pinyin: *Wú Yí*; født 11. november 1938 i Wuhan i Kina) er en av Kinas fire visestatsministre. Hun kalles også Kinas *jernlady*. Hun var fra 2002 til 2007 den eneste kvinne i Kinas politbyrå, som hadde 24 faste medlemmer. 

Wu Yi skapte sin karriere i Kinas oljeindustri fra midt på 1970-tallet. Hun ble varaordfører i Beijing i 1988 og medlem av politbyrået i 2002, en post hun innehadde i fem år. Hun overtok posten som helseminister i 2002 og har blant annet tatt spørsmålet om aids svært alvorlig. 

Hun var statsråd fra 1998 til 2003.

## Biografi
Hun ble med i Kinas kommunistparti i april 1962. I august samme år tok hun eksamen som ingeniør i petroleumsfag ved petroleumsraffineriavdelingen på Pekings petroleumsinsitutt. Mye av sin karriere har hun vært petroleumstekniker, og hun endte opp som visedirektør i Beijing Dongfang Hong raffineri. Hun ble også assisterende direktør og partisekretær i Beijing Yanshan Petrokjemiske Forening. 

I 1988 ble hun varaordfører i Beijing, et verv hun hadde til 1991. Etter demonstrasjonene på Den himmelske freds plass i 1989, overtalte hun kullgruvearbeidere som truet med å gå til streik til å fortsette å arbeide etter at noen av dere kollegaer hadde blitt drept. Fra 1991 til 1998 hold i rekkefølge stillingene som viseutenriksminister og visehandelsminister, minister for internasjonal handel og økonomisk samarbeid og medlem av 14. og 15. sentralkomite. Hun har hatt støtte fra Zhu Rongji og ble statlig rådgiver i 1998. I mars 2003 ble hun visestatsminister. Hun hjalp med forhandlingene da Kina skulle tre inn i WTO og reorganiserte tolltjenesten etter at USA hadde klaget over de omfattende brudd på lov om opphavsrett ved den storstilte piratkopiering som skjedde i Kina. 

Under SARS-krisen erstattet hun Zhang Wenkang som hadde blitt sparket på grunn av en dekkoperasjon, som helseminister og ble leder for en komité som skulle løse krisen. Dette gav henne tilnavnet «The goddess of Transparency» i Time magazine, som satte henne på listen over de 100 mest innflytelsesrike personer i 2004. I 2004 og 2005 kom hun på andreplass på Forbes magazine sin liste over de mest mektige kvinner i verden, i 2006 kom hun på tredjeplass, etter Angela Merkel og Condoleezza Rice.Kvinner med makt 2004  Kvinner med makt 2005  

Media både i Kina og i Vesten kaller henne for «Kinas jernlady». Wu blir sett på som en sterk og direkte kvinne som ulik sine kollegaer hverken er mann eller har farget sitt grånende hår svart. Hun er ikke gift og har nektet for rykter om et forhold til Yang Shangkun. Etter at hun ble visestatsminister har hun vist seg som en dyktig diplomat og underskrevet avtaler med asiatiske naboland. Hun gjør også hyppige inspeksjonsturer til mange sørlige kinesiske regioner.

## Eksterne lenker
* Wu Yi biography at China Vitae 
* Forbes Magazine: The World's Most Powerful Women
Kurer

**Kurer** er en person som transporterer spesiell, for eksempel diplomatisk post.

Kurerposten er omfattet av de særlige regler om diplomatiske immuniteter og privilegier i medfør av Wien-konvensjonen om diplomatisk samkvem. Disse regler sikrer at kurerposten mellom et lands utenriksdepartent og blant annet landets ambassader i utlandet, ikke åpnes underveis.

## Militære forhold
I militære forhold blir kureren gjerne omtalt som ordonnans. Ordonnansenen ble brukt til å holde utkikk og til å melde av hvor laget er og hva det foretar seg.
## Referanser


## Eksterne lenker
* Om kurer, fra nettstedet thefreedictionary.com
Vinkelakselerasjon

**Vinkelakselerasjon** er en fysisk størrelse  som angir hvor fort et legemes vinkelhastighet endres over tid. SI-enheten for vinkelakselerasjon er radianer per sekund per sekund (rad/s2), og benevnes vanligvis med den greske bokstaven alfa ({\alpha}\,).

Vinkelakselerasjon kan defineres som:

:{\alpha} = \frac{d{\omega}}{dt} = \frac{d^2{\theta}}{dt^2} , eller 

:{\alpha} = \frac{\mathbf{a}_{T}}{r} ,

Hvor \omega er vinkelhastighet , \mathbf{a}_{T} er lineær tangentiell akselerasjon og *r* er radien (avstanden fra det roterende legemets sentrum). 

## Se også
*Vinkelhastighet
Grodzisk Wielkopolski

**Grodzisk Wielkopolski** (tysk: *Grätz*) er en by i det vestre Polen med  innbyggere (2021). 

## Referanser


## Eksterne lenker
*
BAS

**BAS**, **Bas** eller **bas** kan vise til:
;bas
* en bas (yrke) – leder for et lite arbeidslag
;BAS
* Bergen Arkitekthøgskole – Norges tredje arkitekthøgskole
* British Antarctic Survey – statlig britisk forskningsorganisasjon
* Brukeradministrasjonssystem – en type IT-system som omhandler brukerkontoer
;Bas
* Noël Bas – fransk turner
* Bas Giling – nederlandsk proffsyklist
Deutsche Post

**Deutsche Post AG** er et tysk post- og transportkonsern med hovedkontor i Bonn.

Deutsche Post ble opprettet i 1995 da den tyske staten delte Deutsche Bundespost i tre ulike foretak: Deutsche Post, Deutsche Telekom og Deutsche Postbank. Deutsche Post ble privatisert og børsnotert på Deutscher Aktienindex (DAX). Foretaket har siden 1995 ekspandert kraftig gjennom ulike foretakskjøp, blant annet DHL og Danzas. Internasjonalt kaller selskapet seg Deutsche Post DHL. Det har 380&nbsp;000 ansatte over hele verden.

## Referanser


## Eksterne lenker
*
Synnøve Solbakken

:*For politikeren fra Kvinnherad, se [[Synnøve Solbakken (politiker)]]*
***Synnøve Solbakken*** er en bondefortelling av Bjørnstjerne Bjørnson, utgitt i 1857. Den regnes som hans debut. Fortellingen ble først trykket i *[[Illustreret Folkeblad]]* og utgitt i bokform av Johan Dahl samme år.

Hovedpersonene er Torbjørn Granlien og Synnøve Solbakken. Torbjørn bor på Granlien, som ligger i skyggen, og Synnøve Solbakken bor på Solbakken, der det alltid er sol. I Granlislekten heter eldstesønnene Torbjørn og Sæmund, annenhver gang. Det går alltid bra med dem som heter Sæmund, og dårlig med dem som heter Torbjørn. Torbjørns far, Sæmund, prøver å stagge Torbjørns ville natur ved å være streng og sette Torbjørn i hardt fysisk arbeid. Boka handler om Torbjørns kamp for å få Synnøve Solbakken, hans reise fra skyggesiden til solsiden. Synnøve er også forelsket i Torbjørn, men hennes foreldre, først og fremst moren, syns ikke at Torbjørn er god nok for henne. Til slutt beviser Torbjørn at han har forandret seg ved å tilgi en mann som hadde knivstukket ham, så han nesten døde. Fortellingen slutter med at Torbjørn endelig står på Solbakken og ser over på Granlien.

## Filmatiseringer

## Referanser


## Eksterne lenker
* 
* Utgaven fra 1898 hos Nasjonalbiblioteket.
* Hege Høsøien: Synnøve Solbakken. Omtale i Nasjonalbibliotekets Bjørnson-bibliografi.
Ålmo

**Ålmo** er ei lita bygd innerst i Foldfjorden på Ertvågsøya i Aure kommune i Møre og Romsdal. I bygda finnes 5-6 gårder samt noen bolighus. 

Ålmo har utsikt utover Foldfjorden og omkringliggende fjell som Dalamannen, Bårdsetfjellet, 
Aresvikfjellet og Tustnafjellene.
Mokkabønner

**Mokkabønner** er et produktnavn som sukkervarefabrikanten Nidar benytter om et av sine sjokoladeprodukter. Mokkabønnene består av kraftig mørk sjokolade smaksatt med kaffe og formet som kaffebønner. Produktet kom opprinnelig på markedet i 1917. 

Bergene sjokoladefabrikk var den første som introduserte produktet mokkabønner på markedet. Det skjedde 11 år etter at Alf Bergene etablerte sin fabrikk i Oslo i 1906. Mokkabønnene på Nidar ble for første gang produsert i 1924. Hos Nidar fantes de først kun i løsvekt, mens Bergenes versjon ble solgt i en forpakning som lignet esken som Nidar benytter i dag (2018). Pakningen er mer eller mindre uforandret siden 1917.
 
Helt siden sjokoladefabrikantene Nidar og Bergene fusjonerte i 1980, har det kun vært én type Mokkabønner på det norske markedet. Sammen med Sfinx og Kremtopper utgjør Mokkabønnene Nidars konfekttrio.

## Referanser
Halsbrann

**Halsbrann** er, sammen med sure oppstøt, et av hovedsymptomene ved gastroøsofageal reflukssykdom. 

Årsaken er at lukkemuskelen mellom spiserør og magesekk er slapp. Den makter ikke å forhindre at mageinnholdet strømmer tilbake til spiserøret, svelget og (også) munnhulen når trykket i maven blir stort.

Trykket kan for eksempel øke når man bøyer seg, har full magesekk etter et måltid, eller bruker stramme klær og lignende. Ofte er også drikker som kaffe, te og alkoholholdige drikker, samt næringsmiddel som sjokolade og fet mat, sterkt krydret mat, sterke tomatholdige sauser og lignende med på å fremkalle sure oppstøt. I slike tilfeller kan det være nok å unngå eller redusere på inntaket. Det finnes i hovedsak tre typer medikamenter i behandlingen av halsbrann: Syrenøytraliserende, som nøytraliserer mavesyren, og H2-blokker og syrepumpehemmere, som nedsetter produksjonen av syre. 

Halsbrann som gir redusert livskvalitet og behov for behandling (gastroøsofageal reflukssykdom/GØRS) forekommer hos 10-15% (5-10% ifølge andre kilder) av befolkningen. De fleste av disse har ikke synlig betennelse i spiserøret.

Halsbrann, som forekommer oftere om sommeren, kan være tegn på magesår. Hos noen ytterst få kan langvarige halsbrannplager utvikles til kreft i spiserøret. På den annen side, har amerikanske forskere funnet ut en kobling mellom halsbrann og kreft i enten svelget eller strupehodet, men har ikke kunnet fastslå at halsbrann er den direkte årsaken.

Norske forskere har funnet ut at røykekutt gir mindre halsbrann, men kun hos normalvektige. 

## Referanser
Predominance

***Predominance*** er det første full-lengde studioalbumet til det norske metal-bandet Susperia.

## Sporliste
#«I Am in Pain» (4:34)
#«Vainglory» (4:35)
#«Illusions of Evil» (5:44)
#«Specimen» (3:57)
#«Journey Into Black» (3:50)
#«Of Hate We Breed» (4:57)
#«Objects of Desire» (4:03)
#«The Hellchild» (4:43)
#«Blood on My Hands» (5:14)
#«The Coming of a Darker Time» (3:34)

## Artister
*Athera – Vokal
*Cyrus – Gitar
*Elvorn – Gitar
*Memnock – Bass
*Tjodalv – Trommer

## Kilder
*
Barrow

**Barrow** er navn på en rekke steder, personer og sportsklubber i engelskspråklige land:

## Steder
* Barrow-in-Furness – en by i Cumbria, England
* Barrow Island (England) – en bydel i Barrow-in-Furness
* Barrow (Cheshire) – et sogn i Cheshire, England
* Barrow (Rutland) – en landsby i East Midlands, England
* Barrow (Shropshire) – en landsby i Shropshire, England
* Barrow (Suffolk) – en landsby i Suffolk, England
* Barrow upon Soar – en landsby i Leicestershire, England
* Barrow upon Humber – en landsby i North Lincolnshire, England
* Barrow Haven – ei havn i North Lincolnshire, England

* Barrow Harbour – ei bukt ved Tralee Bay, Irland
* Barrow (elv) – ei elv i Irland

* Barrow (Alaska) – en by på nordkysten av Alaska, USA
* Point Barrow – en odde 15 kilometer nordøst for byen Barrow i Alaska

* Barrow Creek – et sted i Northern Territory, Australia
* Barrow Island (Vest-Australia) – ei øy i Vest-Australia
* Barrow Island (Queensland) – ei øy i Queensland, Australia

* Barrow (krater) – et krater på Månen

## Personer
* Bernard Barrow – en amerikansk skuespiller
* Clyde Barrow – en amerikansk gangster
* Ed Barrow – en amerikansk baseballdirektør 
* Errol Barrow – en politiker fra Barbados
* Henry Barrowe – en engelsk puritaner og separatist
* Isaac Barrow – en engelsk teolog, vitenskapsmann og matematiker
* John Barrow – en engelsk statsmann
* John Barrow (politiker) – en amerikansk politiker
* John D. Barrow (fysiker) – en engelsk teoretisk fysiker
* Nita Barrow – en sykepleier og humanitær aktivist fra Barbados
* Steve Barrow – en reggaehistoriker
* Thomas Barrow – en canadisk politiker
* Tony Barrow – en PR-mann for The Beatles

## Sportsklubber
*Barrow AFC – et engelsk fotballag
*Barrow Raiders – et engelsk rugbylag
Candidatus theologiæ

Tittelen **candidatus theologiæ** (mask.) eller **candidata theologiæ** (fem.), som forkortes med **cand.theol.**, er den latinske betegnelse på kandidatgraden i teologi i det danske, norske og islandske utdannelsessystem. Tittelen finnes også brukt i noen tyske, nederlandske, tsjekkiske og amerikanske universitetssammenhenger.

Leddet *candidatus* i tittelen kommer fra det latinske ord «candida», som betyr hvitt. I antikkens Roma var det gjengs at menn som aspirerte mot et politisk embete bar togaer som var kalket eller bleket helt hvite. Slik kunne de tilkjennegi sin status som embetssøker, sitt *kandidatur*, når de holdt taler eller deltok i debatter eller i andre sammenhenger fremstod i forsamlinger der de kunne legges merke til for folk som valgte eller utpekte til den ettertraktede stilling.

Tittelens plassering i gradshierarkiet varierer noe fra land til land, og har også gjort det historisk. I Danmark oversettes tittelen som *Master of Theology*.

## Norge

I Norge er graden beskyttet, og tildeles etter avlagt profesjonsstudium på seks års varighet (første og andre syklus) med integrert praktisk-teologisk utdannelse. Bare fire utdanningsinstitusjoner i Norge kan tildele graden:

* Det teologiske fakultet, Universitetet i Oslo
* MF vitenskapelig høyskole, Oslo
* VID vitenskapelige høgskole, Stavanger
* NLA Høgskolen, Bergen

## Eksterne lenker
*  Forskrift om grader og yrkesutdanninger, beskyttet tittel og normert studietid ved universiteter og høyskoler
Håkon Didriksen

**Lars Håkon Wickstrøm Didriksen** (født 1974), kjent under artistnavnet **Memnock**, er en norsk heavy metal-bassist fra Høvik i Bærum, kjent som bassgitarist i bandet Susperia.
Han har spilt bass siden 1990, og har blant annet vært med i metal-bandene Vanaheim, Black Comedy og Metadox.

## Referanser
Ildhale

**Ildhale** er en art i gruppen karpefisker.
Den er muligens allerede utryddet i naturen, og arten er derfor rødlistet.

Yngre individer har hvit tipp på ryggfinnen, denne forsvinner med alderen og fisken blir helsvart med rød halefinne. Svartfargen blir litt blassere på gamle individ.

## Akvaristikk
Ildhalen har oppsiktsvekkende farger og kan lett innta hovedrollen i ethvert akvarium. 
Denne fisken er territoriehevdende og aggressiv.
De har lav toleranse for artsfrender, ikke bare andre ildhaler, men også andre arter i *Epalzeorhynchos*-familien, men kan holdes i selskapsakvarier hvis man velger ut de andre artene med omtanke. I et stort akvarium kan det gå bra med flere ildhaler om man kjøper en gruppe unge fisk og lar dem vokse opp sammen. Men da bør man være obs på tegn til trøbbel, og gripe inn og skille fisken om det blir for mye slåssing.

Den foretrekker en pH på mellom 6,5 og 7,5 og en temperatur mellom 22 og 24 °C.
Den kan bli opp til 17 cm lang, og lever opptil 15 år.

I handelen finnes en lignende art, *Epalzeorhynchos frenatum*, den omtales som rød-finnet hai, da alle finnene er røde og ikke bare halefinnen. Denne arten har ikke like mørk farge på kroppen, i godt lys er den grønn-brun. I haleroten er det en sort flekk.

## Eksterne lenker
*
Roman Kreuziger

**Roman Kreuziger** (født 6. mai 1986) er en tidligere profesjonell, tsjekkisk landeveissyklist.

Han ble proff i Liquigas i 2006 etter en suksessfull amatørkarriere der han ble juniorverdensmester i 2004 og vant Giro delle Regioni i 2005. 2006 ble et omstillingsår for den ferske proff-syklisten, men i 2007 viste han imponerende fremskritt. Han ble for alvor lagt merke til etter andreplassen på prologen i Paris-Nice, og tok sin første proff-seier på den første etappen av Settimana Ciclista Lombarda.

I 2008 ble han nummer 2 bak Andreas Klöden i Romandiet rundt, og vant Sveits rundt sammenlagt, som den yngste i historien. 

I 2009 vant han Romandie rundt sammenlagt.

Han la opp etter 2021-sesongen.

## Meritter

;2007
: Trofeo Città di Borgomanero
: Etappeseier Settimana Lombarda 
: 2.-plass på prologen i Paris-Nice
: 6.-plass sammenlagt, 2.-plass på prologen i Romandiet rundt
;2008
: 2.-plass sammenlagt i Romandiet rundt
: Sammenlagt og etappeseier i Sveits rundt
;2009
: Sammenlagt og etappeseier i Romandie rundt
;2011
: Ungdomskonkurransen, Giro d'Italia
;2012
:19. etappe i Giro d'Italia
;2013
:Amstel Gold Race
;2015
:6. etappe, USA Pro Cycling Challenge
;2016
:Tsjekkisk mester på landevei

## Referanser


## Eksterne lenker
* 
*
Oskar Sørreime

**Oskar Sørreime** (født 2. mars 1919 i Stavanger, død 7. november 2007) var en norsk tegner og maler. Han var kunstnerisk aktiv fra 1942, men fikk først gjennombrudd da han i slutten av 1960-årene fant sin egen stil og konsentrerte seg mest om landskaper samt lysforhold på Jæren.

Hans malerier er preget av en dempet fargebruk, nærmest monokromt. Horisonten er ofte lav, bare ca. en firedel over nedre billedkant, og med en levende himmel som kaster lys og skygge på landskapet under.

Kullstifttegningene er stort sett gjort etter 1970, og gjør bruk av hele spekteret av gråtoner.

Sørreime er utdannet ved Gjesdals malerskole, Stavanger, Hospitant ved Statens Håndverks- og kunstindustriskole og Statens Kunstakademi, våren 1956. Han har hatt flere studiereiser utenlands.

Sørreime har hatt utstillinger i kunstforeningene i alle de større norske byene utenom i Nord-Norge. Han er innkjøpt av Nasjonalgalleriet, Riksgalleriet (som både tegner og maler) foruten diverse kommuner, kunstforeninger – og den norske ambassaden i Canada. Han har hatt kunstnerstemmerett som både tegner og maler, dvs. som medlem av Landsforeningen norske malere og Tegnerforbundet.

## Referanser


## Kilder
* Hild Sørby: *Oskar Sørreime*, bok til Hå gamle prestegårds utstilling, ISBN 82-00-07179-0
Jostein Ragnvald Øvrelid

**Jostein Ragnvald Øvrelid** (født 4. september 1910, død 11. august 1983) var en norsk tegneserietegner, tegner og forlagsredaktør.

Øvrelid var utdannet ved Press Art School i London og Statens Håndverks- og kunstindustriskole i Oslo. Han arbeidet som illustratør i Nynorsk Vekeblad fra 1934. Etter krigen ble han ansatt som forlagsredakør i Fonna Forlag.

Sammen med forfatter Hallvard Sandnes produserte han under pseudonymet **Ronald Stone** gjennom mange år den nynorske science fiction tegneserien Ingeniør Knut Berg på eventyr. 

## Kilder
* *Ingeniør Knut Berg på eventyr* 2006, Fonna Forlag
Per Teigen

**Per Teigen** (født 28. juli 1915 i Kristiania, død 10. juli 1998) var en norsk tegner, grafiker og maler. 

## Liv og virke
Sin første tegneundervisning fikk Teigen av faren, Karl Kn. Teigen. Senere fikk han formell kunstutdannelse som elev ved Statens håndverks- og kunstindustriskole (SHKS) i Oslo under Carl von Hanno, Karl Høgberg, Per Krohg og Carsten Lien 1935–1936. Han var også elev av Gunnar Janson i 1938 og 1940.

Teigen arbeidet som avistegner i *[[Tidens Tegn (avis)|Tidens Tegn]]* 1933–1939, noe for illegal presse under andre verdenskrig og i *[[Arbeiderbladet]]* 1947–1962. Han arbeidet også som bokillustratør, bl.a var Bjerkenes, Alvhild, og Ragna Ruuds ABCer (4 hefter) rikt illustrerte. Han illustrerte mange av Ingeborg Refling Hagens bøker fra før krigen, blant annet Hans Hagas (psevdonym for Refling Hagen) *Første og andre natt i Møllerkammerset* som ble belønnet med en bokkunstpris i Årets vakreste bøker i 1937.

Teigen deltok på utstillinger i blant annet Oslo, Bergen, Trondheim, Lillestrøm, og han mottok flere priser, legater og stipender. 

Per Teigen ble tildelt Finnes legat 1937-38, Oslo bys kulturstipend 1968, Stipend for eldre fortjente kunstnere fra 1977, Statens garantiinntekt 1977–82, 3%-fondets stipend fra 1983. Han tilbrakte tre måneder i Italia i 1927, tok siden flere studiereiser til Frankrike, Italia og London.

Per Teigen var sønn av Karl Teigen og Ragnhild Væring Teigen og far til psykologiprofessoren Karl Halvor Teigen.

## Offentlige arbeider
* 1936: Dekorasjoner på Stein skole på Romerike
* 1936: Illustrasjoner i dørfelt på Ingeborg Refling Hagens barndomshjem  (Nå: Ingeborg Refling Hagens kulturhus Fredheim)
* 1948: Mostu skole i Stange, Hedmark - flere verk, bl.a det store fondbildet: *Frigjøringen*
* 1950: Kjelsås skole i Oslo: *P.Chr. Asbjørnsen*
* 1959: Grefsen skole i Oslo: *Utsikt over byen*

## Referanser
Apologetikk

**Apologetikk** er teologisk disiplin som skal begrunne og forsvare religiøse doktriner ved systematisk argumentasjon og forsvar av et standpunkt.  Begrepet kommer fra det greske ordet *apologia* (απολογία), som betyr forsvar av en posisjon mot et angrep.

## Apologetene
Uttrykket apologetene brukes om en gruppe forfattere som på 100-tallet skrev forsvarskrifter for de kristne, ofte til staten.

I disse skriftene finnes de første forsøkene på å harmonisere kristendommen med antikkens greske filosofi.

## Kjente kristne apologeter
* Klemens av Alexandria
* Anselm av Canterbury
* William Lane Craig
* Thomas Aquinas
* Augustin av Hippo
* C.S. Lewis
* Alvin Plantinga
* Francis Schaeffer
* Cornelius Van Til
* G.K. Chesterton

## Politisk bruk

I en politisk bruk, blir begrepet brukt i en negativ forstand for å beskrive et forsvar av kontroversielle handlinger eller politikk, som terrorisme og politisk undertrykkende regimer.

## Referanser
Mahathir bin Mohamad

**Mahathir bin Mohamad** (født 1925) er en malaysisk politiker. Han var Malaysias statsminister i 24 år; fra 1981 til 2003 og på nytt fra 2018 til 2020. 

Han er utdannet lege og begynte å engasjere seg politisk under avkoloniseringen av Britisk Malaya i 1940-årene. Han er malaynasjonalist.

I løpet av sin første periode som statsminister lanserte Mahathir planen «Vision 2020», som hadde som mål å gjøre Malaysia til et industrialisert høyinntektsland innen 2020. Malaysia ble en av verdens raskest voksende økonomier. Han var også kjent for å fremme økonomisk uavhengighet og nasjonal industriell utvikling.

## Politisk karrière

Mahathir ble medlem av United Malays National Organisation i 1946 og representerte partiet inntil 2008. Før han ble statsminister hadde han blant annet vært undervisningsminister i 1974–1977, handels- og industriminister i 1977–1981 og visestatsminister i 1976–1981.

I 1981 ble Mahathir statsminister for første gang, han holdt posten i første omgang i 22 år frem til 2003. Mahathir styrket den økonomiske politikken som styrket etnisk malayisk eierskap, og eksperimenterte med faser av både privatisering og nasjonalisering. Malaysia i 1980- og 1990-årene ble kjennetegnet av rask, eksportdrevet industrialisering, urbanisering og stor utbygging av infrastruktur. Asiakrisen i 1997 rammet Malaysia hardt, men gjenopphentingen gikk raskere enn i nabolandene.

I 2016 etablerte han partiet Malaysian United Indigenous Party. Ved valget i 2018 var han statsministerkandidat for alliansen Pakatan Harapan, som ble valgets vinner.

Mahathir ble statsminister for andre gang 10. mai 2018. Etter å ha vært statsminister for en koalisjonsregjering, trakk Mahathir seg i februar 2020 som følge av splittelse blant koalisjonspartiene. Mahatir ønsket Anwar Ibrahim som sin etterfølger, men kongen utpekte i stedet Muhyiddin Yassin til statsminister.

## Referanser
Oppkast

**Oppkast** (på latin kalt *vomitus*, på gresk *emesis*) er en lidelse (prosess) der mageinnholdet blir tømt ut gjennom munnhulen. Oppkast er egentlig et fysiologisk uttrykk for en komplisert refleks, som gjerne begynner med uvelhet som, kvalme og brekninger (uten oppkast), blekhet, spyttflod, svetting og svak puls.

## Fysiologi
Oppkast innledes med at pusten stopper i innåndingsfasen og at brystkassen fikseres slik at trykket i bukhulen kan økes mest mulig ved en sammentrekning av bukmusklene. Stemmespalten lukkes og hindrer at oppkastet trenger ned i luftveiene. Muskulaturen i spiserøret og omkring mageåpningen slapper av, mens muskulaturen ved mageporten mot tolvfingertarmen trekker seg sammen og stenger for utløp til tarmen. Deretter tømmer magen seg i en såkalt *omvendt peristaltikk*, som er bølger av muskelsammentrekninger som presser innholdet i magesekken opp gjennom spiserøret, svelget og ut gjennom munnhulen.

## Årsaker
Oppkastrefleksen styres av et nervesentrum som kalles *[[brekningssenteret]]*. Det sitter i hjernen, på et sted som kalles *medulla oblongata* i bunnen av fjerde ventrikkel. Brekninger kan utløses av mange forskjellige årsaker, noe som skyldes at brekningssenteret aktiviseres fra et annet nervesenter i den samme delen av hjernen. I hovedsak er det fire steder impulsene kommer fra: Via nervus vagus/nervus sympatikus (fordøyelsessystemet, hjertet, genitalia, urinveiene, bukhinnen) m.m.; Kjemoreseptortriggersonen (CTZ) (sensor for endogene og eksogene substanser fra cerebrospinal væske og blod); Vestibularisapparatet (reisesyke); Hjernebarken (visuelle inntrykk, lukt, likevektsorganene i det indre øret, psykogene påvirkninger).

Oppkast kan framkalles av stoffer og objekter som irriterer slimhinnene i magesekken og svelget (en finger i halsen framtvinger brekningsrefleksen).

## Søke hjelp
Kvalme, brekninger og oppkast er som oftest en forbigående lidelse. Vedvarende hendelser kan imidlertid også være et symptom på en alvorlig lidelse og vedvarende oppkast vil føre til alvorlig dehydrering. Hos barn og svært ungt avkom av dyr vil dehydrering skje raskere og være langt mer alvorlig enn hos voksne. Man bør derfor oppsøke lege eller veterinær dersom oppkast vedvarer særlig lenge, og helst innen 24 timer. Voksne individer bør søke hjelp om oppkastfasen vedvarer utover tre døgn..

## Se også
* Sykliske brekninger (CVS)
* Brekningssenteret
* Kvalme og brekninger

## Eksterne lenker
*
Hallvard Sandnes

**Hallvard Sandnes** (født 27. mars 1893 på Sandnes i Bygland, død 25. juli 1968 i Stavanger) var en norsk lærer, forfatter og målmann. Den mest kjente delen av hans forfatterskap er manuskript til den norske science fiction-tegneserien *[[Ingeniør Knut Berg på eventyr]]* som han skrev under pseudonymet *Vigleik Vikli* i perioden 1941&ndash;1960. 

Han hadde bakgrunn i et rikt kulturmiljø med fortellere, folkemusikere og treskjærere. Han tok utdannelse på amtsskole, jordbruksskole, Voss folkehøgskule og til sist Kristiansand lærerskole med Vetle Vislie som lærer. Fra 1915 var han lærer i Høydal, og fra 1919 i Stavanger, der han samme år giftet seg med Hanna Veen fra Bjerkreim. Fra 1921 til 1960 var han lærer på Kvalberg skole i Hetland, de siste ti årene som rektor. 

Hoveddelen av forfatterskapet henter stoff fra Setesdal i ulike historiske perioder, og et hovedmotiv er motsetningen mellom hedenskap og kristendom. Barneboka *Røvarane i Urefjellhola* inneholder minner og inntrykk fra gjeterdager i barndommen.

Han er gravlagt på Hinna kirkegård; gravsteinen er utsmykket med et portrettrelieff av ham.

## Bibliografi
* *Paa solbrune vidder* &ndash; fortellinger (1913) 
* *Livsens dogg. Ei bok om elskhug* &ndash; (1917)
* *Bjønn-Per frå Skaratun* &ndash; (1923)
* *Fjellkongen. Ei soga frå dei ville vidder* &ndash; (1924). Han fikk Melsom-prisen for denne boka
* *Vardane brenn* &ndash; (1925)
* Soga om Skjoldmøyane - roman (1926)
* *Nomelandskyrkja. Forteljing frå svartedauden* (1926)
* *Soga um skjoldmøyane. Kultursoga fraa ikring aar 1000 etter Krist* &ndash; (1926)
* *Norigards-Ram'n* &ndash; (1928)
* *Er det ingen dag'e?* &ndash; (1933)
* *Gamlekarane på Storebø. Bygdekomedie i 3 vendingar* &ndash; skuespill (senere omarbeidet til *Gjenta mi*) (1933)
* *Steinar Orvik* &ndash; roman (1941)
* *Aslak Dyrdal* &ndash; roman (1941)
* *Folke Frøysnes* &ndash; roman (1942)
*
* *Stavdalsgruvone* &ndash; roman (1947)
* *Eldskrift på himmelen* &ndash; (1955)
* *Røvarane i Urefjellhola* &ndash; Fonna Forlag (1961).
* *Gjenta er mi! Komedie i 3 vendingar* &ndash; skuespill, omarbeidet utgave av *Gamlekarane på Storebø* (1956)
* *På jakt etter eventyr* &ndash; novellesamling (1966)

## Referanser
Framing Armageddon (Something Wicked Part 1)

***Framing Armageddon (Something Wicked Part 1)*** er Iced Earths åttende studioalbum som kom i 2007. Oppfølgeren *[[The Crucible of Man (Something Wicked Part 2)]]* ble utgitt i 2008.

## Sporliste

# «Overture» (2:24)
# «Something Wicked (Part 1)» (5:02)
# «Invasion» (1:00)
# «Man's Motivation» (1:34)
# «The Setian Massacre» (3:48)
# «A Charge to Keep» (4:24)
# «Reflections» (1:50)
# «Ten Thousand Strong» (3:56)
# «Execution» (1:27)
# «Order of the Rose» (4:51)
# «Cataclysm» (1:30)
# «The Clouding» (9:18)
# «Infiltrate and Assimilate» (3:48)
# «Retribution Through the Ages» (4:32)
# «Something Wicked (Part 2)» (2:59)
# «The Domino Decree» (6:36)
# «Framing Armageddon» (3:40)
# «When Stars Collide (Born is He)» (4:17)
# «The Awakening» (2:01)

## Personell
* Tim Owens – Vokal
* Troy Seele – Lead gitar
* Jon Schaffer – Lead, rytme og akustisk gitar
* Dennis Hayes – Bass
* Brent Smedley – Trommer

## Kilder
* 

## Eksterne lenker
*
The Crucible of Man (Something Wicked Part 2)

***The Crucible of Man (Something Wicked Part 2)*** er det siste albumet til Iced Earth. Albumet kom ut 10. september 2008. 

## Sporliste
# «The Sacred Flames»
# «Behold the Wicked Child»
# «Minions of the Watch»
# «A Gift or a Curse»
# «I Walk Among You»
# «Harbinger of Fate»
# «Ancient Rage of the High Priest»
# «A Gathering Threat / Time Marches On»
# «Sacrificial Kingdoms»
# «Something Wicked (Part 3)»
# «Divide Devour»
# «Conspiracy / Pilgrimage in Guile»
# «Come What May»

## Eksterne lenker
*
Southern (Malawi)

**Southern** er en region i Malawi. Regionen dekker et areal på 31 753 km², og har en befolkning på 5 876 784 ved folketellingen i 2008. Regionshovedstad er Blantyre.

Southern er inndelt i 13 distrikter. Balaka, Blantyre, Chikwawa, Chiradzulu, Machinga, Mangochi, Mulanje, Mwanza, Neno, Nsanje, Phalombe, Thyolo, og Zomba.

## Referanser
Fylkesvei 935 (Rogaland)

**Fylkesvei 935 i [[Rogaland]]** er en tidligere fylkesvei som gikk mellom Haugesund og Risøy i Haugesund. Veien var 2 km lang.

Veien er nå del av fylkesvei 4919.

## Kommuner og knutepunkter
;Karmøy
*  Haugesund
* Risøybrua (361 m)
*Risøya
Pastellfarge

**Pastellfarger** er farger som betegnes som duse. Disse fargene var svært populære innen arkitektur, interiør og mote på 1980-tallet. Noen av de mest brukte pastellfargene er lyseblå og rosa. Navnet pastell er flyttet over fra en kunstform som bruker fargekritt. Pastellfarget maling framstilles ved å tilsette ekstra doser med hvitt for å etterligne kritt-tilsetningen.

Pastellfargene var opprinnelig pigmenter som ble rørt ut sammen med kritt og gelatin. I tørket tilstand fungerer de som fargekritt, der fargeintensiteten blir dempet av det hvite i krittmassen. Mange kunstnere har laget gode arbeider med slike kritt. De ferdige verkene kalles *pastelltegninger* eller *pastellmalerier*, noe avhengig av hvordan flaten blir utfylt og måten å se det på.
Perlon

**Perlon** er handelsnavnet for polykaprolaktam eller nylon 6, et polyuretan (PUR) som har store likhetstrekk med nylon 6,6, mer kjent som nylon. Under andre verdenskrig ble perlon brukt som materiale til fallskjermer. Fra 1943 ble det også brukt til damestrømper. Nå brukes perlon til fiskesnøre, for eksempel til juksefiske eller makrelldorging, men også til fjellklatring og fiolinstrenger.

## Historie

Perlon ble oppdaget i 1937 av Otto Bayer ved IG Farben i Leverkusen i Tyskland. Materialet ble utviklet for å reprodusere egenskapene til DuPonts nylon (nylon 6,6) uten å bryte patentet deres. Både perlon og nylon ble brukt til fibre og børster, men perlon klarte ikke i lengden å overleve i konkurransen med DuPonts nylon. 

Senere har det allikevel dukket opp andre materialer basert på lineære polyuretaner. Et slikt materiale var Durethan U, men også det tapte konkurransen. Et produkt som har klart seg, er Isoplast, som er svært kjemikalieresistent. Varemerket Perlon representerer i dag Bayers fibermateriale basert på PA 6 og Urethan er Bayers betegnelse for PA og legeringer av PA med butadiengummi.
Central (Malawi)

**Central** er en region i Malawi. Regionen dekker et areal på 35 592 km², og har en befolkning på 5 491 034 ved folketellingen i 2008. Regionshovedstad er Lilongwe, som også er landets hovedstad.

Central er inndelt i 9 distrikt: Dedza, Dowa, Kasungu, Lilongwe, Mchinji, Nkhotakota, Ntcheu, Ntchisi, og Salima.

## Referanser
Gernika

**Gernika** (offisielt **Gernika-Lumo** (baskisk), **Guernica** (spansk/kastiljansk)) er en by i spansk Baskerland. Den ligger nordøst for Bilbao og tilhører provinsen Bizkaia.

Kommunen Gernika-Lumo (tidligere offisielt spansk *Guernica y Luno*) består av byen Gernika og forstaden San Pedro de Lumo, som begge ligger ved elva Oka. 

## Gernikatreet
Byen er hjemsted for Gernikatreet,  et nasjonalsymbol for baskerne som symboliserer baskernes tradisjonelle friheter. Under eiketreet i denne byen sverget herrene over Bizkaia, også kongene av Castilla, å respektere baskernes rettigheter. Under dette treet samlet baskernes eldste seg til råd fram til 1876. Etter at spansk Baskerland ble en autonom region, avlegger lehendakari, den baskiske regjeringspresidenten, sin innsettelses-ed ved treet.

## Historie
Gernika ble grunnlagt 28. april 1366 og er baskernes hellige by.

Under den spanske borgerkrigen ble byen bombet 26. april 1937 av Luftwaffe-korpset Legion Condor som var underlagt Francos styrker. Pablo Picasso har skildret bombingen på maleriet «Guernica», som er et verdenskjent kunstverk.

## Bildegalleri

Fil:GernikakoArbola-improved.jpg|Baskernes nasjonalsymbol, eiketreet i Gernika, slapp uskadd fra bombingen 26. april 1937 under den spanske borgerkrigen. Det ble i 2005 erstattet av et nytt.
Fil:Bundesarchiv Bild 183-H25224, Guernica, Ruinen.jpg|Byen i ruiner etter bombingen i 1937.


## Referanser


## Eksterne lenker
*
Salima (distrikt)

**Salima** er et distrikt i Malawi. Det dekker et areal på 2196 km², og har en befolkning på 340 327 ved folketellingen i 2008.

## Referanser
Europacup

**Europacup** er del av navn på en rekke turneringer i Europa, vanligvis innen sport, og kan vise til blant annet:

* Europacupen (bandy), årlig bandycup.
* Europacupen i friidrett, årlig friidrettsarrangement i fire divisjonsnivåer der utøverne samler poeng for egen nasjon, og resultatene fører til opprykk og nedrykk mellom divisjonene fra år til år
* Mesterligaen i håndball for kvinner
* Mesterligaen i håndball for menn
* Europaligaen i håndball for kvinner
* Europaligaen i håndball for menn
* Mesterligaen i fotball for menn (UEFA Champions League), årlig fotballcup for menn
* Cupvinnercupen, tidligere, årlige turneringer innen forskjellige idretter, en europacup for nasjonale cupvinnere
Northern (Malawi)

**Northern** er en region i Malawi. Regionen dekker et areal på 26 931 km², og har en befolkning på 1 698 502 ved folketellingen i 2008. Regionshovedstad er Mzuzu.

Northern er inndelt i 6 distrikt: Chitipa, Karonga, Likoma, Mzimba, Nkhata Bay, og Rumphi.

## Referanser
Wanna Be Startin’ Somethin’

**«Wanna Be Startin' Somethin'»** er en låt fra Michael Jacksons 1982 album, *[[Thriller (album)|Thriller]]*. Den ble gitt ut som singel i 1983. Låta var den første på albumet og den fjerde låta fra albumet som kom som singel. De tre første var «The Girl Is Mine», «Billie Jean» og «Beat It». 

## Fakta
Låta er en av fire større fra albumet som er skrevet og komponert av Jackson.
Den handler om å være paranoid og er slik ganske lik Billie Jean. På denne måten er den et eksempel på Jacksons mistro til de rundt seg. 
Refrenget på slutten der afrikanske sangerne synger "Mama-se, mama-sa, ma-ma-coo-sa" har gjort låten kjent. Dette er tatt fra den kamerunske musikeren Manu Dibangos låt, «Soul Makossa»
Sangen er den lengste på Thriller-albumet med sine 6 minutter og 3 sekunder.
Den ble en del av Jacksons hittrend og la seg på 5.-plass på både Pop- og R&B-lista.

## Annet
*Låta var ment å være en del av Off the Wall, men ble ikke spilt inn før innspillingen av Thriller var i gang.

## Eksterne lenker
Teksten
Ildbuk

**Ildbuk** er en fisk som lever i elver på Yucatánhalvøya, Mexico, sør gjennom Belize og i nordre Guatemala. Det naturlige habitatet er vanligvis grunt, sakteflytende, ofte uklart vann med en pH på mellom 7,0 og 8,5. De er også funnet i underjordiske hulesystemer. 
De lever i vanntemperaturer mellom 23 og 30 °C (75–86 °F). Den er en vanlig akvariefisk.

Det norske navnet, ildbuk, kommer av den sterke oransjerøde fargen på undersiden av kjeven. Spesielt hanner flekker ut gjellene og spiller ut de røde strupene sine i en truende oppvisning for å skremme rivaler bort fra territoriet.

Som hos de fleste ciklider, er yngelpleien høyt utviklet; denne arten danner monogame par og legger eggene på flate overflater som steiner, blader eller røtter. Hannen tar seg stort sett av å forsvare territoriet, mens hunnen konsentrerer seg mest om å passe på yngelen, men begge foreldrene leder yngelen på søken etter mat. 

Ildbuk er altetende og opportunistiske fisk. 

Det er mulig å se forskjell på kjønnene, men forskjellene er ikke like tydelige som hos mange andre ciklider. Hannene blir vanligvis større, opp til 15 cm lange, har sterkere og rødere farger under kjeven, og har spissere rygg- og gattfinne. 

Ildbuk passer i selskapsakvarier, men de kan være aggressive mot artsfrender under lek.

## Eksterne lenker
* 
*
Dory

**Dory** var en flatbunnet robåt, som var bygget slik at den holdt fasongen uten tofter. Den ble bygd slik for å kunne stables i hverandre på dekket av fiskeskonnertene som drev etter stortorsk på bankene utenfor Newfoundland. 

En skonnert kunne derfor ha med seg flere aktive fiskere og drive fiske spredt på et større område. Fisket foregikk med håndsnøre. Doryen er fremdeles foretrukket av eldre fiskere, på steder der det er sterke brenninger og grunt farvann, selv om mange i dag har gått over til oppblåsbare farkoster.

Manøvreringen foregikk ofte ved å hamle. En åre var festet til doryen og ble lagt ut over akterspeilet og ble vrikket sidelengs som en fiskehale. Den kunne også roes som en vanlig robåt.

Både i Tyskland, Frankrike og Norge finnes båtmodeller med motor under samme navn.

## Doryens norske historie

I Norge henger doryens historie sammen med snurpenoten. Da snurpenoten gjorde sitt inntog i norske sildefiskerier tidlig på 1900-tallet ble hvert snurpenotbruk raskt bestående av et større moderfartøy (snurper), to doryer og én basbåt. De to doryenes funksjon var å gå rundt sildestimen med hver sin ende av snurpenoten og snurpe noten sammen til en pose. Forøvrig fungere doryen som arbeidsplattform for fiskerne som «tørket noten» – det vil si å dra noten oppi doryene inntil sildestimen man forhåpentlig hadde fanget ble trengt tett sammen i noten slik at snurperen kunne lastes opp ved hjelp av hov.  

Doryene måtte de første årene ros. Båtene hadde da et karakteristisk utseende med spisst forskip for roerne og drektig akterskip for noten. Etter hvert utviklet doryene seg i retning av noenlunde standardiserte, kraftige trebåter på omtrent 32 fot med stor bensinmotor (typisk Marna 24–32 bhk). Når snurperen flyttet seg hang doryene i snurperens daviter. De minste snurperne måtte ha doryene på slep. Etter hvert ble doryene utstyrt med spill tilkoblet motoren for å lette fiskernes slit med å tørke noten. I femtiårene fikk enkelte snurpere doryer av glassfiber eller aluminium, men de aller fleste doryene var trebåter.  

Da ringnoten avløste den tradisjonelle snurpenoten i sekstiårene, og den tunge innhalingen av noten ble overtatt av en motorisert kraftblokk, ble behovet for doryer helt eliminert i løpet av et par år. Dette ble dramatisk for de mange trebåtbyggeriene langs kysten som hadde bygget og vedlikeholdt doryer til 400-500 snurpere i de mest hektiske sildeårene. Enkelte av disse trebåtbyggeriene, som H.J. Askvik i Os, begynte da å bygge lystbåter basert på doryskrog. Disse og eldre doryer ombygd til turbåter har like frem til vår tid vært et fast innslag i lystbåtflåten.
Jon & Vangelis

**Jon & Vangelis** var en musikkduo bestående av den britiske vokalisten Jon Anderson, kjent blant annet fra den progressive rockegruppen Yes, og den greske musikeren, komponisten og keyboardisten Vangelis. De hadde stort gjennomslag på 1980-tallet, blant annet med sangene «I'll Find My Way Home» og «I Hear You Now».

De hadde tidligere samarbeidet i Yes, da Vangelis prøvespilte for å bli Rick Wakemans erstatter i bandet i 1974.

## Diskografi
* *Short Stories* (1980)
* *The Friends of Mr. Cairo* (1981)
* *Private Collection* (1983)
* *Page of Life* (1991)
* *Page of Life* (1998), remastered og utvidet versjon.
* *The Best of Jon & Vangelis* (1984)
* *Chronicles* (1994)

## Eksterne lenker
*
Moët & Chandon

**Moët & Chandon** er et av verdens største champagnehus og er eid av LVMH SA (Louis Vuitton Moët Hennesy). Dom Perignon er det best kjente merket fra Moët & Chandon.

Selskapet har røtter tilbake til 1743 og produserer over to millioner kasser champagne årlig.

## Referanser


## Eksterne lenker
*
Albert Jorquera

**Albert Jorquera Fortia** (født 3. mars 1979 i Bescanó, Spania) er en spansk, tidligere fotballspiller som var målvakt i den spanske klubben Girona FC.
Han har også spilt for Mataró og FC Barcelona.

## Referanser


## Eksterne lenker
*
Thyolo (distrikt)

**Thyolo** er et distrikt i Malawi. Det dekker et areal på 1715 km², og har en befolkning på 587 455 ved folketellingen i 2008.

## Referanser
Eplerose

**Eplerose** kan sikte til:
* Eplerose (plante), ei plante i rosefamilien med det vitenskapelige navnet *Rosa rubiginosa*
* Eplerose (brus), en leskedrikk
Luke Ball

**Luke Ball** (født 25. mai 1984) er en australsk fotballspiller. Han ble draftet til St. Kilda Football Club i 2001. Han debuterte i 2003 etter å ha hatt skadeproblemer og valgte å spille for Xavier College i sitt siste skoleår.

Ball vant *[[Best and Fairest]]*-prisen i 2005 sammen med lagkamerat Steven Baker.

Da Nick Riewoldt ble skadet i åpningsrunden i 2005-sesongen (og dermed mistet de neste fem ukene) ble Ball gjort til lagkaptein.

## Referanser


## Eksterne lenker
*
Musikkhøyskolen i Łódź

**Grażyna og Kiejstut Bacewicz musikkhøyskole i [[Łódź]]** (polsk *Akademia Muzyczna im. Grażyny i Kiejstuta Bacewiczów w Łodzi*) ble grunnlagt av Helena Kijeńska-Dobkiewiczowa i begynnelsen av det 20. århundre, og ble reaktivert etter andre verdenskrig i 1945 (fra 1946 kjent under navnet *Den statlige musikkhøyskole*; *Państwowa Wyższa Szkoła Muzyczna*). Høyskolens første direktør var Kazimierz Wiłkomirski. 

Høyskolen opplevde en intensiv artistisk og edukasjonsmessig utvikling takket være sine fremragende musikere, pedagoger og rektorer opp gjennom historien. I 1999 tok den navnet til Grażyna og Kiejstut Bacewicz.

Musikkhøyskolen har sete i Karol Poznańskis representative palass, som fabrikanten Izrael Poznański bygde til sin sønn i 1904.

## Fakulteter
*Fakultet for komposisjon, musikkteori, rytmikk og artistisk utdanning
*Fakultet for klaver, cembalo og orgel
*Det instrumentelle fakultet
*Fakultet for vokalistikk og skuespill

## Eksterne lenker
* Musikkhøyskolens hjemmeside
Kunsthøyskolen i Łódź

**Władysław Strzemiński kunsthøyskole i [[Łódź]]** (polsk *Akademia Sztuk Pięknych im. Władysława Strzemińskiego w Łodzi*, tidligere kjent under navnet *Den statlige kunsthøyskole*; *Państwowa Wyższa Szkoła Sztuk Plastycznych*)  ble grunnlagt i 1945. Dens første direktør var Leon Ormezowski. Høyskolens grunnleggere søkte inspirasjon til studieprogrammet i den artistiske og didaktiske tradisjon til Bauhaus og de pedagogiske erfaringene til Kazimierz Malewicz. Det ble lagt stor vekt på utviklingen av visuell bevissthet i kontekst av de nyeste kunststrømningene. 

Kunsthøyskolens form ble i stor grad utformet av Władysław Strzemiński, som foreleste ved høyskolen i perioden 1945-1950. Hans kunstneriske og didaktiske konsept markerte skolens samtidige karakter. Siden 1987 har kunsthøyskolen båret hans navn.

## Fakulteter
*Fakultet for tekstiler og klær
*Fakultet for grafikk og maleri
*Fakultet for industrielle former
*Fakultet for visuell edukasjon

## Eksterne lenker
* Kunsthøyskolens hjemmeside
*
Bladfiskfamilien

* *[[Monocirrhus polyacanthus]]*
* *[[Polycentrus schomburgkii]]*

**Bladfiskfamilien** (Polycentridae) er små ferskvannsfisker fra Sør-Amerika. De har et merkelig utseende, og minner svært om et vissent blad som flyter i vannet.

## Referanser




## Eksterne lenker
* 
*
Australsk fotball i Sverige

**[[Australsk fotball]] i Sverige** spilles både på uorganisert og organisert nivå. Den første klubben i Sverige ble grunnlagt i 1993 og var Helsingborg FC. Det første året kalte de seg for *The Ravens*, men byttet navn til *The Saints* innen de ble med i den danske ligaen og spilte sin første kamp i 1994. Helsingborg Saints bestod ikke bare av Helsingborg-spillere, men var hele Skånes lag. Det andre laget som ble startet i Sverige var Lund Bulldogs. De spilte i den danske ligean i 1995, men ble lagt ned etter én sesong.

I 2003 bestemte Helsingborg, Lund og Malmö seg for å starte tre separate lag og anvende *The Saints* når de møtte danske lag. De tre skånske lagene ble da Helsingborg West Raptors, Lund Magpies og Malmö Maulers. Disse tre lag startet også en skånsk liga som en del under den danske ligaen. I 2003 var også det året da Göteborg Berserkers så dagens lys.

I 2004 ble det startet to lag i Stockholm; Dynamites og Royals, men i 2005 ble det startet en Stockholmsliga med tre lag, der Stockholm Dynamite ble deres felles lag og de tre individuelle lagene er Solna Axmen, Bromma Vikings og Södermalm Blue Saints.

2005 var også året da Borås ARFC ble stiftet etter det at noen Borås-spillere fra Göteborg Berserkers bestemte seg for å starte en egen klubb i Borås.

## Eksterne lenker
### Lag i Sverige
* Göteborg Berserkers 
* Port Malmö Maulers, som er inndelt i:
** Limhamn Lions
** Malmö Red Eyes
** South Malmö Bloods
* Lund Magpies
* Helsingborg West Raptors
* Stockholm som delas upp i:
** Stockholm Dynamite
** Stockholm Royals

### Regionlag
* Skåne Griffins
* South Sweden Saints
* Stockholm Dynamite
* The Swedish Elks
Vendetta

**Vendetta** har flere betydninger:

*Blodhevn (fra korsikansk)
*Vendetta (bok) av Jan Guillou
*Vendetta (1977), westernfilm fra 1977
*Vendetta (1995), film basert på boka av Jan Guillou
*Vendetta (band) fra Tyskland

## Se også
* V for vendetta (peker)
Litejnyj-broen

**Litejnyj-broen** er den andre permanente broen over elven Neva i St. Petersburg, Russland. Den forbinder *Litejnyj Prospekt* med *Vyborgskij distrikt*. 

## Historie
Fra eldgamle tider, før selve byen var grunnlagt, krysset sjøveien mellom St. Petersburg og Sverige omtrent der hvor broen står i dag.

Etter at ru is ødela den foreløpige flytende broen den 4. april 1865 ble det bestemt om å bygge en permanent bro.
Denne hendelsen førte til en sterk reaksjon fra myndighetene og en egen ekspertgruppe ble satt igang for å utrede prosjektet med en ny permanent bro. Men en ble ikke enig om plassering før i 1869. Den 4. april 1871 var det åpen konkurranse hvor totalt 17 ulike prosjektbeskrivelser forelå. 

Et prosjekt av *Vestminster Banner* ble valgt ut av bymyndighetene og senere forkastet av transportdepartementet. Transportdepartementet 
opprettet en egen kommisjon og erklærte en vinner, ingeniøroberst *A. Struve*, som også var medlem av kommisjonen.

Byggingen av den nye broen startet 30. august 1875. Arbeidsforholdene var vanskelig, og i løpet av de fire årene byggingen pågikk var det to alvorlige ulykker som forårsaket at 14 mennesker mistet livet.

Den 1. oktober 1879 var det offisiell åpning av broen

Broen heter *Litejnyj* som ordrett betyr «støperi» etter stedet *Litejnyj Prospekt* og *Litejnyj*-distriktet som igjen er oppkalt etter et stort støperi som ble i etablert der i 1711.

I 1903 ble broen omdøpt til *Aleksandrovsky* etter tsar Aleksander II av Russland. Men navnet ble aldri tatt i bruk av folket, og etter den russiske revolusjonen i 1917 fikk broen sitt opprinnelige navn, Litejnyj Bridge, tilbake.

En kort tid etter åpningen fant sted ble broen utstyrt med elektriske lys, en oppfinnelse av Pavel Yablochkov.

## Eksterne lenker
Answers.com- Liteyny Bridge
Francesc Macià

**Francesc Macià i Llussà** (1859–1933) var en spansk offiser og politiker, og var Catalonias president.

Han oppnådde graden oberstløytnant i den spanske hæren. I 1922 stifta han selvstendighetspartiet Estat Català.

Macià var Catalonias president fra 1932 fram til sin død i 1933. Han er begravd i Cementri del Sud-Oest på Montjuïc i Barcelona.

## Referanser
Asiatiske bladfisker

* *[[Afronandus sheljuzhkoi]]*
* *[[Nandus nandus]]*
* *[[Nandus nebulosus]]*
* *[[Nandus oxyrhynchus]]*
* *[[Nandus prolixus]]*
* *[[Polycentropsis abbreviata]]*
* *[[Pristolepis fasciata]]*
* *[[Pristolepis grootii]]*
* *[[Pristolepis marginata]]*

**Asiatiske bladfisker** er en familie av små ferskvannsfisker.

Familien Nandidae omfattet tidligere noen arter som nå er flyttet til egne familier: søramerikanske bladfisker og Badidae.

## Eksterne lenker
* 

FishBase: Nandidae